
ANUNŢ

Inspectoratul Teritorial de Muncă Dâmbovița cu sediul în str. Revolutiei, bl. C8, Târgoviște, Dâmbovița,  organizează concurs de recrutare în data de 8.09.2026, pentru  ocuparea pe perioadă nedeterminată a postului contractual vacant de execuție - îngrijitor, din cadrul Compartimentului Economic, Logistică, Administrare Patrimoniu.

CONDIŢII DE PARTICIPARE LA CONCURS:
Pentru a participa la concursul de recrutare candidaţii trebuie să îndeplinească cumulativ următoarele condiţii:
             A. Condiţii generale:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
           b) cunoaşte limba română, scris şi vorbit;
c) are capacitate de muncă în conformitate cu prevederile <LLNK 12003     0923 2]1   0 45>Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la <LLNK 12019   118 12 202   1 39>art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea <LLNK 12008    76 12 221   0 17>Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).





 B. Condiţii specifice aferente funcţiei contractuale vacante:

· Nivel de studii: absolvent studii medii liceale cu diplomă de bacalaureat;
· Vechime în muncă: minim 10 ani;
· Apt medical  pentru postul de îngrijitor fară a avea restricții medicale;
· Disponibilitate la program flexibil;
· Abilitate în folosirea sistemului de alarmare și supraveghere;
· Abilitate pentru lucrul la înălțime (folosirea scării).

Dosarele de concurs se depun în perioada 12.08.2026-25.08.2026, inclusiv între orele 830 – 1400 la Compartimentul Resurse Umane.
Concursul se desfășoară la Inspectoratului Teritorial de Muncă Dâmbovița, cu sediul în municipiul Târgoviște, str. Revoluției, bloc C8, județul Dâmbovița după cum urmează: 

           CALENDARUL DE DESFĂȘURARE A CONCURSULUI:

	Selecția dosarelor
	Data 26.08.2026, până la ora 1400
	Selecția dosarelor

	
	Data 27.08.2026, până la ora 1400
	Afișare rezultate Avizier și pagina web

	
	Data 28.08.2026, până la ora 1000
	Depunerea contestațiilor - Secretariat

	
	Data 31.08.2026, până la ora 1400
	Afișarea rezultate contestații Avizier și pagina web

	Proba scrisă
	Data 8.09.2026, ora 1000
	Cunoștințe teoretice

	
	Data 8.09.2026, până la ora 1400
	Afișare rezultate Avizier și pagina web

	
	Data 9.09.2026, până la ora 1000
	Depunerea contestațiilor - Secretariat

	
	Data 9.09.2026, până la ora 1630
	Afișarea rezultate contestații Avizier și pagina web

	Proba practică
	Data 10.09.2026, ora 1000
	Cunoștințe practice

	
	Data 10.09.2026, până la ora 1400
	Afișare rezultate Avizier și pagina web

	
	Data 11.09.2026, până la ora 1000
	Depunerea contestațiilor - Secretariat

	
	Data 11.09.2026, până la ora 1630
	Afișarea rezultate contestații Avizier și pagina web

	Interviu
	Data 15.09.2026, ora 1000
	Interviu

	
	Data 15.09.2026, până la ora 1500
	Afișare rezultate Avizier și pagina web

	
	Data 16.09.2026, până la ora 1000
	Depunerea contestațiilor - Secretariat

	
	Data 16.09.2026, ora 1400
	Afișarea rezultate contestații Avizier și pagina web

	Afișarea rezultatelor finale – data 17.09.2026 până la ora 1600







Dosarul de înscriere la concurs va conţine obligatoriu:
a)  formular de înscriere la concurs – pus la dispoziţie de secretarul comisiei de concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d)  copiile documentelor care atestă nivelul studiilor şi a altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinței eliberate de angajator pentru perioada lucrată, care  să ateste vechimea în muncă și  în specialitatea studiilorsolicitate pentru ocuparea postului;
f)  certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h)  curriculum vitae, model comun european.

Copiile de pe actele menționate mai sus, se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Pentru fiecare probă a concursului se stabileşte un punctaj de maximum 100 de puncte. Sunt declaraţi admişi la proba scrisă candidaţii care au obţinut minimum 50 de puncte.

Contestarea de către candidaţi a rezultatelor obţinute:
După afişarea rezultatelor obţinute la selecţia dosarelor, proba scrisă, proba practică şi interviu, candidaţii nemulţumiţi pot face contestaţie, în termen de cel mult 1 zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise, probei practice şi a interviului, sub sancţiunea decăderii din acest drept.
Contestaţiile vor fi depuse la sediul Inspectoratului Teritorial de Muncă Dâmboviţa, str. Revoluţiei, bl.C8 – la secretarul Comisiei de soluţionare a contestaţiilor.
Comunicarea rezultatelor la contestaţiile depuse se va face prin afişare la sediul Inspectoratului Teritorial de Muncă Dâmboviţa, str. Revoluţiei, bl.C8, imediat după soluţionarea contestaţiilor.
Candidatul nemulţumit de modul de soluţionare a contestaţiei se poate adresa instanţei de contencios administrativ, în condiţiile legii.
Comunicarea rezultatelor finale ale concursului se va face în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii „admis“ sau „respins“.

ATRIBUŢIILE PREVĂZUTE ÎN FIŞA POSTULUI:
1) răspunde în fața șefului ierarhic superior de calitatea lucrărilor repartizate și în termenele stabilite;
2) desprăfuirea tavanelor, pereţilor, corpurilor de iluminat şi a jaluzelelor: se desprăfuiesc jaluzelele cu ajutorul periilor din PVC sau nailon,  se desprăfuiesc plafoanele şi corpurile de iluminat cu perii circulare,  se desprăfuiesc pereţii cu perii speciale din PVC cu coadă;
3) curăţarea prizelor şi a întrerupătoarelor: curăţarea prizelor şi a întrerupătoarelor se realizează cu ajutorul lavetelor uscate;
4) curăţarea caloriferelor: constă în desprăfuirea cu o perie cu coadă curbată, urmată de spălarea cu apă şi detergent, preparată conform indicaţiilor producătorului;
5) curăţarea geamurilor : se spală cu soluţii speciale (degresante şi anticalcar), iar apoi se şterg cu o lavetă uscată (pentru a nu lăsa urme pe suprafaţa curăţată) sau se îndepărtează soluția cu racleta din cauciuc , se şterg ori de câte ori este nevoie sau cel puțin de doua ori pe an;
6) ștergerea tâmplăriei: se șterge ori de cate ori este nevoie şi se spală  ori de câte ori este nevoie (îndeosebi în cazul spaţiilor igienice-sanitare), se şterge praful, se curăţă cu produse specifice, în funcţie de materialul din care acestea sunt confecţionate;
7) curățarea mobilierului: se șterge zilnic cu laveta și substanțe specialele cu proprietăți antistatice și dezinfectante și ori de câte ori este nevoie;
8) curăţarea mochetelor: se aspiră zilnic (cu ajutorul aspiratoarelor), se spală periodic cu o perie (şamponare umedă) sau se curăță mecanizat cu utilaje de injecție – extracție;
9) igienizarea spaţiilor de folosinţă comună (hol, scări, căi de acces comune), pardoselilor    (gresie, parchet);
10) igienizarea spaţiilor de folosire comună, a pardoselilor presupune parcurgerea următorului flux:
a. curăţarea:
    - se realizează zilnic si ori de câte ori este nevoie;
    - se execută după regula generală, respectiv de la tavan spre podea, de la zonele cu operaţii salubre la cele cu operaţii insalubre;
   - îndepărtarea păianjenilor, măturare, ştergerea prafului şi evacuarea gunoiului, măturarea se realizează cu o mătură din plastic, umezită; 
b. spălarea cu detergenţi:
   -  se realizează zilnic, cu apă şi detergent, diluat conform indicaţiilor producătorului;
c. dezinfecţia:
   -  se efectuează cu o soluţie formată din apă şi produse pe baza de Clor ( sau alte  biocide), conform indicaţiilor producătorului, conform normelor și standardelor legale în vigoare;
 d. clătirea:
   -  se realizează cu apă curată, imediat după spălarea cu detergent sau dezinfecţie (dacă este nevoie detergenții de ultimă generație nu necesită clătire); 
e. uscarea:
   -  se realizează prin ventilaţie naturală;
11) igienizarea obiectelor sanitare presupune:
a)curăţarea zilnică a gresiei, faianţei, oglinzilor şi a obiectelor sanitare; 
b) îndepărtarea de pe suprafeţe a depunerilor de murdărie (cu ajutorul bureţilor abrazivi, a soluţiilor de curăţat); 
c) dezinfecția cu soluţii speciale pentru distrugerea microflorei;
d) îndepărtarea eventualelor urme de substanţe chimice de spălare şi   dezinfectare folosite anterior (clătirea suprafeţelor cu apă caldă) cu mopul sau laveta textilă; 
e) ştergerea suprafeţelor cu lavete; 
12) colectarea selectivă şi evacuarea deşeurilor: 
a) colectarea deşeurilor se realizează selectiv, în saci de plastic, si se evacuează la tomberon;
b) colectarea şi îndepărtarea deşeurilor se realizează în recipienţi speciali căptuşiți cu saci de plastic, iar recipienţii se spală şi se dezinfectează după golire; 
c) deşeurile din hârtie şi plastic sunt colectate în vederea reciclării lor, în pubele speciale;
13) în sezonul rece când ninge sau este polei și gheață, curăță de zăpadă și gheață căile de acces (alei trotuare, scări) în clădiri și împrăștie materiale antiderapante;
14) păstrarea confidențialității datelor de care ia cunoștință cu ocazia desfășurării activității in instituție;
15) răspunde de folosirea rațională a produselor de curățenie în sensul încadrării în consum;
16) să fie cinstit, loial, disciplinat, dând dovadă în toate împrejurările de o atitudine civilizată și corectă față de toate persoanele cu care vine în contact;
17) are obligația să respecte prevederile Regulamentului de Organizare și Funcționare  al ITM Dâmbovița, Regulamentului de Ordine Interioară precum și Codului de conduită al funcționarilor publici și personalului contractual ITM Dâmbovița;
18) îndeplinește și alte sarcini și atribuţii, potrivit reglementărilor legale în vigoare, sau dispuse ierarhic, în domeniul de competenţă.

Relații suplimentare se pot obține la sediul Inspectoratului Teritorial de Muncă Dâmbovița și pe site-ul www.itmdambovita.ro.
Date de contact : telefon 0245/612021, e-mail:  itmdambovita@itmdambovita.ro
Compartiment Resurse Umane – Solomon Florentina, consilier.
Afişat azi, 12.08.2026, ora 09:30, la sediul I.T.M. Dâmboviţa și pe site-ul instituției              www.itmdambovita.ro.


Inspector Șef, 
Lixandru Marius

Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

